Sume suveõhtu Rhodose vanalinnas - müüride taga loksub laisalt Vahemeri, õhus on tuulekellade helinat ja soe mälestus päikesest. Kõlab ideaalselt? Aga oota, kuni oled külastanud Symi saart! Rhodose sadamast leiad rohkesti paate, mis sõidutavad Sind otse selle hobuserauakujulisse sadamasse. Symi on väike,  vaikne ja absoluutselt imeilus. Juba enne, kui laev randub, on ta Sind vaimustanud: pisikesed pastelsed majakesed mäekülgedel moodustavad justkui amfiteatri, mis on lihtsalt muinasjutuline.